**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov (ďalej len „návrh zákona“) informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2022/35).

Na základe zverejnenej predbežnej informácie PI/2022/35 zo 16. februára 2022 mohli daňové subjekty do 4. marca 2022 prekladať svoje návrhy a pripomienky. V uvedenom termíne predložili návrhy a pripomienky tieto subjekty: Klub 500, Regionálna únia zamestnávateľov SR, Slovenská asociácia petrolejárskeho priemyslu a obchodu, Slovenská komora daňových poradcov a verejnosť.

Verejné konzultácie k pripravovanému návrhu zákona s podnikateľskými subjektami, ktoré obchodujú s minerálnymi olejmi a predkladateľmi návrhov a pripomienok k predbežnej informácii prebehli v obmedzenom rozsahu, a to formou videokonferencie. Hlavnou témou týchto konzultácií bolo oboznámiť verejnosť s oblasťami, ktorých by sa mal dotknúť návrh zákona a podrobnejšie sa oboznámiť s návrhmi a pripomienkami podnikateľskej verejnosti, ktoré zaslali jednotlivé subjekty k tejto predbežnej informácii zhrnuté do týchto oblastí:

* ustanovenie novej podmienky na vydanie povolenia na distribúciu pohonných látok, ktorou je inštitút finančnej zábezpeky,
* ustanoviť pre subjekt, ktorý vystavuje elektronický sprievodný dokument, možnosť podpísať tento dokument kvalifikovanou elektronickou pečaťou,
* prijať úpravu, ktorá osobe podľa § 31 ods. 9 zákona č. 98/2004 Z. z. na základe žiadosti a so súhlasom colného úradu umožní podávať za zdaňovacie obdobie jednu súhrnnú žiadosť o vrátenie dane,
* navrhnúť úpravu na zavedenie osobitnej sadzby dane na HVO100 (100 % hydrogenovaný rastlinný olej), ktorý sa podľa predkladateľa podnetu zatrieďuje do KKN 38 26 00 10 a s tým súvisiace úpravy.

Výsledky týchto konzultácií sú uvedené v časti 3.2 Vyhodnotenie konzultácií v Analýze vplyvov na podnikateľské prostredie.